# Tiedote turvallisista tapaamisista Vihnuskodilla ja Nokian Hoivakodilla

Pirkanmaalla vallitsevan koronatilanteen vuoksi ulkopuolisten vierailuja Vihnuskodin asumisyksiköissä sekä asukkaiden kotilomia suositellaan rajoitettavan ainakin 31.1.2021 asti.

Vihnuskodin asukkaiden ja heidän läheistensä tapaamiset pyritään toteuttamaan ensi sijassa erillisessä tapaamishuoneessa. Sään niin salliessa olisi myös hyvä hyödyntää ulkona tapahtuvia tapaamisia.

Tapaamishuoneessa järjestetään tapaamisia maanantaina, keskiviikkona ja perjantaina klo 10.30-15.30 välillä. Jotta mahdollisimman monta tapaamista saadaan järjestymään, on tapaamisaikoja varattu rajattu määrä eri yksiköille ja tapaamisaika on kerrallaan 15 minuuttia.

Asukkaan toimintakyvystä johtuen vierailut voidaan järjestää myös asukkaan huoneessa. Näillä käynneillä tulee vierailijoiden käyttää suu-nenäsuojaa sekä huolehtia hyvästä käsihygieniasta. Lisäksi läheisten tulee huomioida muut asukkaat pitämällä 1-2 metrin turvaetäisyys. Yksiköissä tapahtuvissa vierailuissa tapaamispaikkana on asukkaan oma huone eli oleskelu yhteistiloissa ei ole mahdollista. Vierailuaika on enintään 30 minuuttia kerralla. Vihnuskodin ulko-ovet ovat edelleen lukittuna ympäri vuorokauden.

Asukkaan tapaamisiin on mahdollista tulla samalla kertaa enintään kaksi läheistä. Tapaamiseen tulevan läheisen tulee olla terve eli esimerkiksi lieviäkään hengitystieoireita ei saa olla. Vierailulle yksikköön ei voi myöskään tulla, jos läheinen on matkustanut missä tahansa ulkomailla 10 edeltäneen vuorokauden aikana tai hänet on määrätty koronavirustartunnan vuoksi eristykseen tai koronaviruksella altistumisen vuoksi karanteeniin. Näistä ohjeista voidaan poiketa saattohoidossa olevien asukkaiden osalta (mm. vierailujen pituus).

**Kaikista tapaamisista pyydetään ottamaan yhteyttä hoitavaan yksikköön tarkemman tapaamisajan sopimiseksi:**

Annin aitta puh. 050 395 8920

Järvikoto puh. 050 395 8914

Kaakkurin koti puh. 044 486 1317

Marian pirtti puh. 040 133 4150

Oskarin tupa puh. 050 395 8913

Tapion torppa  puh. 050 395 8915

Vierailurajoitusten voimassa ollessa Vihnuskodin asukkaiden omaisilla on edelleen mahdollisuus olla kuva- ja puheyhteydessä asukkaan kanssa Skype-yhteydellä tai WhatsApp-sovelluksella.

Vihnuskodin yksiköiden kuulumisia voi seurata myös Vihnuskodin omilla Facebook-sivuilla.

Terveisin

**Katja Uitus-Mäntylä**

vanhustyön johtaja

050 779 9055

etunimi.sukunimi@nokiankaupunki.fi